สวัสดีครับ ก่อนหน้า เป็นไข้หวัดครับ พอเริ่มดีขึ้นอยู่ดีๆ ก็เจ็บริมฝีปากล่าง แล้วก็เริ่มเป็นก้อนบวมๆ แต่ไม่ใหญ่มาก เริ่มคล้ำๆ เอามือลูบ รู้สึกเหมือนแผลพลุพองครับ อาการแบบนี้บ่อบอกอะไรรึเปล่าครับคุณครับ เริ่มเจ็บและใหญ่ขึ้นครับ
สวัสดีค่ะ แผลในปากลักษณะที่กล่าวมา อาจเกิดจาก-แผลร้อนในในปาก ซึ่งอาจเกิดตามหลังการบาดเจ็บที่ปาก การแปรงฟันแรงเกินไป การกัดปากโดยไม่ได้ตั้งใจ การทำฟัน หรือการบาดเจ็บจากการเล่นกีฬา ปัจจัยเรื่องความเครียด การอดนอนก็กระตุ้นทำให้มีแผลในปากได้-การใช้ยาสีฟันและน้ำยาบ้วนปากที่มีฤทธิ์ระคายเคืองมาก-การติดเชื้อไวรัส เชื้อรา หรือเชื้อแบคทีเรีย-การขาดวิตามินหรือแร่ธาตุบางชนิด เช่น วิตามินบี 12 สังกะสี กรดโฟเลต และธาตุเหล็ก-เนื้องอกในช่องปากอาการที่ควรไปพบแพทย์เช่นก้อนดังกล่าวโตเร็ว ลุกลาม ปวด บวมมาก เป็นเรื้อรังไม่ยุบไป มีไข้ร่วมด้วย อาจเป็นการติดเชื้อรุนแรงหรือมีเนื้องอกที่ผิดปกติหากเป็นแผลร้อนในธรรมดามักยุบไปได้เองภายใน 1-2 สัปดาห์ สามารถใช้ยาสเตียรอยด์ทาบางๆเฉพาะที่ได้เบื้องต้นแนะนำไม่เอามือไปบีบหรือแตะโดนเอง หากปวดมากสามารถรับประทานยาแก้ปวด ดื่มน้ำมากๆ พักผ่อน รับประทานอาหารอ่อนๆ